মিশরের ইসলামপন্থীরা নতুন করে আন্দোলন শুরু করতে যাচ্ছে
মিশরের অন্তর্বর্তীকালীন সরকার, মিঃ মোরসির মুসলিম ব্রাদারহুডের বিরুদ্ধে সহিংসতা উস্কে দেয়ার অভিযোগ এনেছে। বুধবার থেকে এ পর্যন্ত এই সহিংসতায় ৭০০ মানুষ মারা গেছে।
রোববার, মিশরের ইসলাম্পন্থীরা, নতুন করে বিক্ষোভের ডাক দিয়েছে। এর আগের দিন, নিরাপত্তা বাহিনীর অভিযানে কায়রোর এক মসজিদে প্রতিবাদকারীদের উত্তেজনাপূর্ণ অবস্থান ধর্মঘটের অবসান হয়। শনিবার, নিরাপত্তা বাহিনী আল-ফাথ মসজিদের দখল নেয়। শুক্রবারের মারাত্মক রক্তঘাতী হামলার পর, ক্ষমতাচ্যুত প্রেসিডেন্ট মোরসির সমর্থকরা ঐ মসজিদে আশ্রয় নিয়েছিল। সরকারী হিসেব মতে, শুক্রবারের ঐ হামলায়, কায়রো ও অন্যান্য শহরে মারা গেছে ১৭৩ জন, আহত হয়েছে, এক হাজারেরও বেশি মানুষ। মিশরের অন্তর্বর্তীকালীন সরকার, মিঃ মোরসির মুসলিম ব্রাদারহুডের বিরুদ্ধে সহিংসতা উস্কে দেয়ার অভিযোগ এনেছে। বুধবার থেকে এ পর্যন্ত এই সহিংসতায় ৭০০ মানুষ মারা গেছে। ব্রাদারহুডের দাবী মৃতের সংখ্যা আরো বেশি। প্রধানমন্ত্রী হাজেম আল বেবলাওয়ি মুসলিম ব্রাদারহুড নিষিদ্ধ ঘোষণার প্রস্তাব দিয়েছেন। এই পদক্ষেপ নেয়া হলে, দলটি আন্ডারগ্রাউন্ডে চলে যেতে বাধ্য হবে, এবং দেশ জুড়ে সদস্যদের গণ গ্রেফতারের পথ সুগম হবে। মিশরের সরকারী সংবাদ সংস্থা বলছে, সাম্প্রতিক সংঘর্ষের সঙ্গে জড়িত থাকার অভিযোগে আড়াইশ জন ব্রাদারহুড সমর্থকের বিষয়ে সরকার তদন্ত করছে।